เรื่องร้องเรียน: มีการตั้งหน่วยเลือกตั้งที่ 45-47 เขตการเลือกตั้งที่ 15 (เขตบึงกุ่ม) หน้าบ้าน ทางเจ้าหน้าที่เริ่มมาวางบอร์ดแจ้งหน่วยเลือกตั้งตั้งแต่ช่วงสัปดาห์ที่ 24 เมษายน ซึ่งมีการสอบถามเจ้าหน้าที่ที่มาดำเนินการ แจ้งว่าได้รับอนุญาตจากทางเจ้าของบ้านแล้ว แต่บ้านที่อยู่ฝั่งตรงข้ามถนนในซอยยังไม่มีการแจ้ง ซึ่งได้เตือนให้ทราบแล้วว่ากีดขวางถนน และถนนไม่มีไฟ อาจเกิดอันตราย  วันนี้ (8 พฤษภาคม) มีเจ้าหน้าที่มาติดตั้งเต็นท์ช่วงเที่ยง ซึ่งกีดขวางทางจราจรรวมทั้งขวางทางออกจากบ้าน ได้สอบถามหาหัวหน้างาน พบว่าไม่มีหัวหน้างาน ได้ติดต่อไปยังเขตบึงกุ่มและได้คุยกับ ผอ ฝ่ายปกครองของเขต ทางเขตแจ้งว่าต้องตั้งจุดนั้นเพราะเจ้าของบ้านอนุญาตให้ใช้ไฟ แต่ได้ยืนยันแล้วว่าต้องย้ายออกเพราะกีดขวางทางเข้าออกบ้าน ทางเขตดำเนินการย้ายออกไปอีกซอย แต่ไม่มีสัญญาณไฟหรือสัญญาณสะท้อนแสงใดๆ เสี่ยงเกิดอุบัติเหตุมากตามที่ได้เคยเตือนเจ้าหน้าที่ไป  ต้องการสอบถามและขอให้แก้ไขดังนี้ 1. เหตุใดการตั้งหน่วยเลือกตั้งถึงไม่มีการแจ้งบ้านเรือนที่กระทบโดยรอบ  2. ได้มีการสำรวจหน้างานก่อนหรือไม่ เพราะเจ้าหน้าที่แจ้งแค่ว่าถูกสั่งมาให้ตั้งตรงนี้ ทั้งๆที่กีดขวางทางเข้าออกบ้านเรือน 3. เหตุใดการใช้ไฟจึงต้องขอต่อจากบ้านเรือน มีการสอบถามแล้วว่าทำไมถึงไม่ใช้อุปกรณ์ที่ไม่ต้องต่อไฟ เช่น โซลาร์เซลล์หรือเครื่องปั่นไฟ แต่เจ้าหน้าที่แจ้งว่าไม่มีงบ 4. เหตุใดจึงไม่มีการติดสัญญาณสะท้อนแสงหรือไฟสัญญาณ เพราะจุดนี้เสี่ยงต่อการเกิดอุบัติเหตุมาก โดยเฉพาะถ้าสังเกตในรูป มีป้ายหนึ่งล้มแล้วและขาตั้งขวางทางในที่มืด มีการเตือนแล้ว แต่เจ้าหน้าที่เหตุใดจึงไม่รับฟัง
การดำเนินการของเจ้าหน้าที่: จากกรณีดังกล่าว ทางสำนักงานเขตบึงกุ่มได้ดำเนินการนำกรวยยางสะท้อนแสงมาตั้งล้อมบริเวณหน่วยเลือกตั้ง พร้อมติดสติ๊กเกอร์เรืองแสงบริเวณรอบๆเต็นท์ เพื่อป้องกันอุบัติเหตุที่จะเกิดขึ้น ทั้งนี้ทางสำนักงานเขตบึงกุ่ม ต้องขออภัยในความไม่สะดวกมา ณ โอกาสนี้
ความเห็นของผู้แจ้ง: ขอบคุณที่แก้ปัญหาอย่างรวดเร็วครับ
พื้นที่: แขวงคลองกุ่ม เขตบึงกุ่ม กรุงเทพมหานคร